
La Karaktero 

Sub la titolo „Niaj amikoj skribas” 
aperis en la antaŭa numero de N.E. 
traduko de artikolo de la konata Ne- 
derlanda verkisto Jan Greshoff. La 
aŭtoro, kvankam ne Esperantisto, tre 
klare vidas la esencon de la. ekzistraj- 
to de Internacia Lingvo, kaj li meri- 
tas nian admiron, ke li sukcesas tiel 
fundamente kaj elokvente esprimi si- 
an opinion pri tio. Malgraŭ tio mi 
ŝatus fari kelkajn rimarkojn; estante 
jam multjara Esperantisto, mi ja po- 
vas fronti liajn vidpunktojn kun la 
praktiko. 

Unue ni mallonge reprenu la fade- 
non de la rezonado. 

„La lingvo estas la tuta popolo”, ĝi 
spiras la historion, la kulturon kaj 
teknikan niveion de la popolo. ĉiu 
kiu uzas aliari lingvon ol sian propran, 
enspiras la spiriton de tiu popolo. La 
deviga uzo de alia lingvo, ankaŭ en 
la kazo de dulingvismo, samtempe de- 
vigas enspiri tiun nacian spiriton. 
Jen la nejustaĵo: deviga enspiro de 
alinacia spirito estas netolerebla al la 
spirita libereco kaj elvokas reziston. 
Nur kiam ĝi estas libervola, ĝi estas 
plejofte eĉ avide, akceptata. 

Kontraŭe artefarita lingvo, ne ŝar- 
ĝita de nacia spirito, estas akceptebla 
al ĉiu. 

Cis tie ĉi la aŭtoro. 

Ni nun konsideru kelkajn aspektojn 
de pli proksime. 

Ĝis nun la disvastiĝo de lingvoj iris 
laŭ ,,natura” vojo. Tio signifas ke ili 
gajnis terenon, perdis ĝin aŭ eĉ mal- 
aperis laŭ proceso ne diktita de in- 
teligenta elekto. La determinaj fak- 
toroj estas: 

1. Natura kresko aŭ malkresko de 
popoloj. Tiel la indianaj kaj aŭstra- 
lianaj Iingvoj iom post iom malape- 
ras. 

2. Milita subpremo. 

3. Ekonomia influo. Pensu pri la 
franca lingvo en Rruselo, de la angla 
en Johannesburg, ankaŭ pri la mal- 
apero de dialektoj kaj malgrandaj 
lingvoinsuloj en grandaj lingvoterito- 
rioj. 


de Esperanto 

4. Migrado. Landoj kiaj Usono, Ka- 
nado, Sudameriko, Aŭstralio, akcep- 
tas milionojn da enmigrantoj, kiuĵ 
post unu generacio alprenas la tiulan- 
dan lingvon. 

Alispeca disvastiĝo de lingvo kon- 
sistas en la poioma penetro en aliajn 
lingvojn, pere de kultura kaj teknika 
influado. La itala lingvo donis mul- 
tajn muzikajn terminojn, la angla 
donis amason da terminoj sur kampo 
de sportoj kaj tekniko. Alia grava 
penetro okazas pere de filmo kaj kan- 
toj (ŝlageroj). 

Ĉu iam artefarita lingvo havos se- 
riozan ŝancon esti egalvalore uzata 
en la internacia trafiko? Ĉu iam la 
natura proceso de lingvo-evoluo estos 
trarompita kaj anstataŭata de kon- 
scia inteligenta elekto? 

Ni konstatu ke 3a ideo de duling- 
vismo jam gajnis terenon, kaj, kiel 
Greshoff prave konkludas, nur arte- 
farita lingvo estos akceptebla al la 
inteligente pensanta homo, kiu kon- 
scias pri la fakto, ke neneŭtrala dua 
lingvo iam forbalaus aŭ almenaŭ gra- 
ve difektus 3a propran lingvon. Sed 
kiom da homoj pensas tiel? Ĉu ni ne 
ĉiutage rimarkas ke la plimulto estas 
tute kontenta kun la natura proceso, 
kaj estus supozeble senproteste preta 
akcepti la anglan? ĉu ni ne ĉiuj ko- 
nas tiun seniluziiĝon ke ni pensas ba- 
tali por memkompreneble bona ideo, 
kaj tamen devas konstati ke nia ĉir- 
kaŭaĵo, anstataŭ entusiasme adheri, 
restas senmova? 

Tamen, ni ne estu tro pesimismaj. 
Unue ni fidu je la praveco de nia kon- 
cepto. Ni konstatu ke ĉiam pli pene- 
tras la, ideoj de justeco (malgraŭ ĉio! ) 
utileco, normigo, celtrafeco, efikeco. 
Esperanto respondas al tiuj postuloĵ! 
Ĝi do havas la ŝancojn! 

Alia aspekto (ne konsiderita de 
Greshoff) de la uzado de Esperanto 
kiel dua lingvo estas la jena. Ni no- 
mas Esperanton lingvo. Tio implikas 
ke ĝi, same kiel naciaj lingvoj, havas 
spiriton, la spiriton de la Esperanta 
,,popolo”, pri kiu ni tiel volonte paro- 


las. Sekvas el tio ke la uzanto de Es- 
peranto ankaŭ enspiras la spiriton de 
tiu popolo. Kio do estas tiu spirito, 
tiu karaktero? Ĝin difini ne estas fa- 
cile; unualoke ni tamen devus meti, 
miaopinie, la „internan ideon”, same 
malfacile difinebla nocio. 

Sed apud tio estas aliaj aspektoj; 
ni ne fermu la okulojn antaŭ la man- 
koj, kiuj (ankoraŭ) ekzistas. Ĝi nur 
malsufiĉe penetris en la fakan lingvon 
kaj pro tio ne posedas jam konten- 
tigan fakterminaron kaj idiomon. Tiu 
kiu dubas rigardu foje ĉirkaŭ si kaj 
klopodu traduki la nomojn de simplaĵ 
objektoj el la ĉiutaga vivo, trafiko, 
varoj, partoj de maŝinoj, manipu- 
ladon ktp. Dekoj, eble centoj da vor- 
toj ne estas troveblaj en la vortaroj, 
kaj devas ankoraŭ trovi sian defini- 
tivan formon per interna.cia kontak- 
tado. 

La nuna uzanto de Esperanto devas 
ĝin akcepti kun ĉiuj tiuj karakter-ecoj, 
ankaŭ la mankoj. 

Estas tamen mia opinio ke en tio 
elstaras la „interna ideo”, kaj ke ĉiu 
kiu iam uzis ĝin en internacia socie- 
to, „trinkis” iom da tiu „interna ide- 
o”, kaj per tio, eble por la unua fojo 
en la vivo, komencis senti sin vera 
mondano, Nur tiu kiu mem spertis 
tion, scias la veran valoron. 

dr W. J. Nijveld. 


ANONCO 

S.ro Vago Imre, instruisto en PECS, 
Rudas Lasztoutca 21 Hungarlando, 
serĉas kontakton per korespondado 
kaj interŝanĝo de desegnaĵoj kun ne- 
derlanda lernejo. Esp.geinstruistoj 
bonvolu skribi al la nomita adreso. 


Novaranĝita broŝuro pri LUND 

La sudsveda, universitata urbo 
Lund eldonis novaranĝitan broŝureton 
en Esperanto menciante la historion 
kaj la vidindaĵojn de la urbo. Kon- 
traŭ 1 respondkupono oni povas rice- 
vi ĝin ĉe Dratselkammaren, LUND, 
Svedujo. 

FLANDRA ESPERANTISTO 


RAKONTO 

Fatalaj Okulvitroj 

Gaja utopia rakonto de Pietro Bisvan 


Per plena voĉpovo Cladgett, karno- 
bulo en pompa fotelo esprimas sian 
indignon: 

„Bankon mi gvidas, ne filantropan 
klubon. Ni ne zorgas pri knabetoĵ 
kaj iiiaj revoj!” 

La mizera junulo kun nomo Book- 
strom antaŭ li donis la ŝulditan su- 
mon kaj eliris senespere. Restis nur 
dek dolaroj. Li ja devos ĉesi medi- 
cinstudon kaj akcepti la proponitan 
profesorecon de aplikata matematiko. 

En filmoj kaj romanoj homon kiel 
Cladgett certe trafus briko de ruina 
domo aŭ ŝuldanto lin venenmortigus. 
Sed Cladgett male pli kaj pli prosperis 
kaj grasiĝis. Kaj li ŝajnis pli sekura 
ol la Roko de Gibraltar. 

Nur post dekkvin jaroj lin atingis 
la mano de 1’ sorto en formo de apen- 
dicito. Vespere li kriis pro doloro kaj 
mortotimo kaj malbenis la kuraciston 
kvazaŭ kulpus tiu. 

D-ro Banza nenion diris, nur palpis 
la abdomenon, prenis sangoguton de 
ia fingropinto en glaseton kaj eliris. 
Post horo, longa horo, li revenis. 
Cladgett ŝajnis legi mortkondamnon 
en la vizaĝo de la kuracisto. „Opera- 
cio!’' li ekĝemis kiel vipita bubo, „mi 
ne * operaciiĝas, mortos mi... ,, kaj kvie- 
tiĝinte: „Aŭdu, mi devos ĉeesti gravan 
kunsidon tri tagojn de nun. Mil dola- 
rojn, se mi estos sana.’' 

Banza skuis la ŝultrojn. Nur bone, 
ke oni ne povas aĉeti sanon! Penseme 
li aliris i^estoracion kiam li subite 
sentis amikan dorsobaton. 

„Kio estas, Doktoro? Vi aspektas 
malbon humora.” 

Estis Bookstrom, nia konato, kaj 
post la manĝo, Banza rakontis pri la 
ĉagreniga dilemo kun tiu obstinema 
Cladgctt minacanta han karieron. 

Bookstrom isidis longan tempon 
trankvile pensante. 

„Estas ĝuste tio, kion mi serĉis”, li 
fine diris. „ĉu vi volas aŭdi lecionon, 
Doktoro? ,, 

„Vi memoras, kiel mi forlasis medi- 
cinon? Tamen ankaŭ matematiko in- 
teresas. Ankaŭ ĉi-afere mi devas ĝin 
apliki. 

„Vi aŭdas multon pri la kvara Di- 
mensio. Ne supozu, ke mi eksciis, kio 
ĝi estas. Sed mi ĝin aplikas same 
kiel mi utiligas lumon aŭ graviton 
sen koni ilin. — Do, vi prenos viajn 
mil dolarojn kaj ricevos mil aliajn por 
mi...” 

„Konsentite, sed kiel...?” 


„Nu, mi devas doni ekzemplon por 
klarigi. Imagu, ke vi kaj tiu ulo Clad- 
gett estas dudimensiaj estaĵoj vivan- 
taj sur la sama ebeno. La sola ma- 
niero por vi, elpreni lian apendicon 
estas: tranĉi truon en lin. Kompre- 
ninte ĝis nun? — Sed, pensu, ke iu 
profesoro de aplikata matematiko vin 
levas iom, nur iomete super la ebe- 
non. Vi tiukaze povus elpreni la ĉa- 
grenaĵon sen truo tra la cirkonferen- 
co. Li, limigata sur la ebenon, neni- 
on, vidos sed vi revenos apud lin, kun 
la apendico en via mano.” 

„Brilanta argumentado, sed bedaŭ- 
rinde...” 

„Ho, ĉu vi ne povas plupensi, ke mi 
konstruis lifton, kiu vin levas orte al 
la aliaj tri laŭlonge de la kvara di- 
mensio? Mi tion faris; vi povos ku- 
raci la maliculon sen fari vundon en 
lin.” 

D-ro Banza salte ekstaris. La ho- 
moj en la restoracio sin turnis. 

„Venu kaj vidu!” 

„Mi trovis specialiston”, la doktoro 
komencis, „kaj mi mem konvinkiĝis 
ke post du tagoj enlite kaj diete vi 
estos sana. Bedaŭrinde... (paŭzo) 11 
postulas mil dolarojn kaj insistas, ke 
ili estas pagendaj anticipe... kiel la 
miaj.” 

Cladgett sin levis en la lito sed ĝe- 
me refalis. 

„Vi doktoroj estas' bando de ra- 
bistoj” li lamentis. 

Sed apendicito tro bone substrekas 
postulon. Kvin minutojn poste li jam 
estis survoje al la universitato kun 
vartistino kaj la doktoro, kiu havis 
du ĉekojn en la poŝo. 

Bookstrom jam atendis. Sur lignan 
tablon ili levis la ŝarĝon tute ne dol- 
ĉan. Apud ĝi staris la „lifto,” simpla 
kiel ĉuj inventaĵoj grandiozaj kaj ge- 
niaj. Estas tri kunŝraubitaj latunaj 
reloj, unu orta al alia ĉiu kun cilin- 
dro kaj piŝto. Ĉe iu universala punk- 
to kunvenis tri kurbaj stangoj, super 
kiuj firmiĝis platformo kun gumoma- 
to. Tio estis ĉio. 

Kuŝante sur la malmola tablo, 
Cladgett povis aŭdi Bookstrom diri: 
„Kredeble vi ne insistas, mem fari 
ĝin. Mia ja ankoraŭ nun seias for- 
tranĉi apendicon.” Sed la bankistan 
protestŝtormon sufokigis la kloro- 
formmasko. 

La profesoro isn starigis sur la gu- 
momaton. Klik! Li estis for. Poste 
Cladgett ekĝemis kaj iom nenatura 
audiĝis la voĉo de Bookstrom : „Si- 
lentu, azeno !” Apenaŭ la sveninta 
vartistino reekkonsciiĝis, kiam klik. 


tie li restaris kun la apendico ŝvelinta 
al la grando de dikfingro. 

„Metu ĝin en formalinon por mon- 
tri al li, kiel malsana li estis. 

Vekante lin la postan tagon, oni 
povis vidi, ke Cladgett fartas multe 
pli bone. La febro estis for kaj du 
tagojn poste li ĉeestis la direktor kun- 
sidon grumblante ke neniam li mal- 
sanis kaj malbenante la trompkura- 
ciston. 

Kaj Banza, kiu ne tuj sentis sin 
ofendita, ĉi tiam do iom ĉagrenis kaj 
decidis, ke antaŭ ol li lin vidos, la 
impertinentulo povos venigi afrikan 
sorĉiston. Sed li ja ne diferencis kun 
iu alia bona kuracisto kaj vokite, li 
estis „tiom azena” lin viziti. 

Ĉi-foje Cladgett ne kuŝis en lito. 
En brakseĝo li frotis sian duonsferan 
abdomenon. 

„Mi pensis min kuracita de apendi- 
cito”, li lamentis kaj la doktoro hi- 
pokrite respondis: „Do ĝi estis apen- 
dicito, ĉu ne?” Kaj li aldonis „Certe 
vi denove havas mallakson.” 

Mallakso estas kutima diagnozo de 
doktoroj, kiuj ne volas serĉi la verajn 
kaŭzojn. Nur fine, per multaj gutoj 
da ŝvito, Cladgett lin petegante pers- 
vadis uzi radio-skopon. Banza restis 
en rivelejo nedifineblan tempon, ĝis 
li elvenis kun cinabre ruĝa kapo. 

„Kio estas?” kriis la grasulo. 

„Bagatelo. Ni veturu al profesoro 
Bookstrom kaj post minuto vi denove 
fartos bone.” 

Sed li malbone konis Cladgett. 

„Mi ne volas revidi tiun ĉarlatanon. 
La roentgenradian bildon vi donu aŭ 
foriru!” 

D-ro Banza donis ĝin. Tie, precize 
videbla estis paro de senmodaj pinze- 
nez okuivitroj. 

Terura timego ekkaptis la grasbu- 
lon traversitan de strangaj konvulsi- 
oj. Klakis supren kaj malsupren la 
makzelo, la vizaĝo irizis de morto- 
palo al viola bluo. 

Banza ne malpli tima telefonis 
Bookstrom. 

„Ho, kiel malfeliĉe. Mi venos!” 

Ne kun la sama komplezo li estis 
akceptita. Cladgett ŝajnis kontenti- 
ĝi, rekonte ĵeti la pezan seĝon. 

„Nu, nu, dolora? Ni vidu la roent- 
genogramon!” 

La profesoro alterne rigaris la ŝve- 
lantan duonsferon kaj la okulvitrojn 
sur la foto kvazaŭ mirante, ke tia 
malgrandaĵo ne trovas lokon tie. 

„Vi malpura ŝtelisto, vi fripono, vi 
pagu kvindek mil dolarojn aŭ mi vin 
akuzos pro kompenso aŭ mi vin...” 

„Ne tiel rapide, kara sinjoro, se 
mi nur posedus centon mi volonte ilin 
donus.” 

Bookstrom ridetante riverencis. 

(daŭrigo p, Sj 



FLANDRA ESPERANTISTO 


Mia vizito al „Prinses Beatrix M 

la 30~an de junio J 56 


Antaŭ du semajnoj iu el la ĉeestantoj 
de nia klubkunveno subite demandis al 
mi: „Cu ne estas bona ideo donaci Es- 
peranto-lernolibron al la princino Bca- 
trix, ĉar ŝi nun sukcese faris sian fin- 
ekzamenon ?” 

Mi pripensis pri tiu demando kun iom 
da dubo pri ia ideo, ĉar mi estis kon- 
vinkita, ke nia reĝidino baldaŭ estos 
tute okupita per nova laboro dum sia 
estonta studenta tempo. Kaj krom tio 
nura lernolibro ŝajnis ai mi ne sufiĉe 


(daŭrigo de p. 2) 

Kiel vulturoj la ĵurnaloj sin ĵetis 
super tiun kaptaĵon: Okulvitroj lasi- 
taj en korpo post operacio, kiun ple- 
numis dumnokte kaĵ sekrete ne leĝa 
kuracisto, sed pura komencanto. Kaj 
la« kortumejo preskaŭ krevis pro a- 
maso malsata je sensacioj. 

Sed kiel la sagaca leganto jam kon- 
kludis, la skandalo ne okazis. Clad- 
gett ne gajnis kompenson, sed kon- 
traŭe, li jam estis perdinta kvindek 
funtojn kaj nur aspektis kiel mizera 
ombro de si mem. Fine li frapis la 
pordon de Bookstrom kiel povra pe- 
kulo: 

„Postulu, mi pagos,” li spirĝemis 
tio sonis kiel g-r-r-rump, r-r-rump. 

„Sed mi decidis ke vi mortaĉu!” Ta- 
men Bookstrom estis ja homo kaj 
submetis la rimarkindan proponon: 

„Mia kara, vi establos fondaĵon, 
ei kiu malriĉaj, indaj studentoĵ rice- 
vos sumon poste repagoton. Mi me- 
moras, ke iam vi parolis pri kvindek- 
mil dolaroj. Dolaroj aŭ doloroj, ĉu 
ne? Cetere operacio estus pli malka- 
re.” 

La vorto „operacio” decidis. — 

Tiun fojon D-ro Ranza mem volis 
fari la laboron kaj ĵeti rigardon en la 
transcendon. Kiam li reaperis li es- 
tis ravita. 

„Ĉu vi povas imagi,” sorĉite li spi- 
ris, „stari en la centro de imensa sfe- 
ro kaj vidi subite ĉiujn organojn ĉir- 
kaŭ vi. Super mi la intestoj, dekstre 
la lieno kun la okulvitroj apude, mal- 
dekstre la hepato kaj sub miaj piedoj 
la peritoneo. Sed estis iom malhele. 
Mi ne povis ĝin elteni, kvankam mi 
volis restadi longan tempon en li. — 

„Tamen vi ne estis en li.” 

„Sed jes, mi jus diris. Mi estis en 
li kun la stomako antaŭ mi, la veziko 
post mi. En li mi estis.” 

„Ja ŝajnis al vi tia. Sed viru; se 
vi estus dudimensia kaj meze de 
ĉi tiu cirklo, estus malfacile vin kon- 
vinki, ke mi ne estas interne de la 
eirklo.” 

fino 


taŭga kaj bela kiel donaco. Sed la ideo 
en si mem estis bona kaj instigis min 
al nova ideo! 

Car post kelkaj tagoj rni legis la scii- 
gon en la ĵurnalo, ke nia reĝidino Bea- 
trix vizitos Amsterdam por post sia 
fin-ekzameno de la mezgrada lernejo 
veni en kontakton kun la nederlanda 
popolo, kaj tiam mi subite pensis: ,.Tio 
devas esti la okazo por prezenti ion al 
ŝi, por ke ŝi dum tiu tago ankaŭ kon- 
taktiĝu kun repre^f*ntantoj de la Espe- 
ranto-movado. Kaj ni donacu ion belan 
pri Esperanto kaj pri Nederlando!” 

Mi pripensis: „Sabaton, la 30an de 
junio estos ŝia unua persona kontakto 
kun la nederlanda popolo . . . kio do 
estas pli bela donaco ol la belega Espe- 
ranto libro „Nederlando” en la granda, 
impona formato kun ilustraĵoj en roto- 
gravuro kaj 16 koloraj bildoj prezenti 
la libron, „Nederlanda” al „Prinses Bea- 
trix” nome de la Nederlandse Esperan- 
tisten Vereniging „La Estonto Estas 
Nia”. 

Mi proponis mian ideon al la ĉefest- 
raro, kaj oni konsilis al mi skribi al 
,,Soestdijk” por peti la permeson. Post 
relego de la informo en la ĵurnalo mi 
tamen decidis ne skribi al Soestdijk, sed 
tuj al la urbestro d'AilIy en Amsterdam. 
Kaj ĉar mi legis, ke estos invitataj 
multaj delegitoj de studentoj- junular- 
kaj sport-organizoj, mi speciale pctis 
la permeson, ke unu el niaj junuloj pre- 
zentu la libron. (ĉar maljunuloj certe 
ne estus akceptataj, mi pensis.) Feliĉe 
tiu letero havis sukceson, ĉar dank al 
tiu mi havis telefonan kontakton kun 
la sekretario de la urbestro Magistro 
Ruys, kiu estis tre afabla, kaj mi eĉ 
ricevis la permeson ĉeesti la lunĉon en 
la loĝejo de la urbestro por prezenti lu. 
libron al „Beatrix”. 

Kaj ĉio ankoraŭ superis miajn aten- 
dojn! Mag, Ruys tre afable akceptis 
min kaj tuj prezentis min al diversaj 
eminentuloj, Mag. Mijksenaar, Mag. de 
Roos, kaj diversaj aliaj, kaj post tio al 
la urbestro Mag. d’Ailly, kiu estis treege 
afabla kaj kun vera entuziasmo parolis 
pri Esperanto. Oni petis min sidiĝi por 
lunĉi ĉe tablo, kiu estis belege ornami- 
ta per ruĝaj rozoj kaj intertempe ni 
aŭdis belan fiut-konĉerton de gejunuloj 
en la alia salono. 

Tiam venis la momento, ke la urbest- 
ro prezentis min al la reĝidino Beatrix, 
kaj li grandparte laŭtlegis mian leteron 
al li. Post tio mi povis diri kelkajn vor- 
tojn, elpakante la libron. Mi diris al la 
prineino, ke ŝi eble jam posedas la libron 
en la nederlanda lingvo, sed ke mi est- 
as firme konvinkita, ke ŝi tuj kompre- 
nos la Esperanto-tekston, kaj ke mi 
esperas, ke ŝi ekhavos bonan impreson 
pri nia genia internacia lingvo, kiu est- 
as parolata de centmiloj da homoj en la 
tuta mondo kaj estas 10 foje pli facile 


lernebla ol ekzemple la francan, ger- 
manan aŭ anglan lingvon. 

Mi donis al la reĝidino la malgrandan 
,,rapidkurson” „De Wegwijzer”. 

„Beatrix” treege admiris la libron 
,,Nederlando” kaj respondis ke ŝi an- 
koraŭ ne konis la enhavon, sed nur vidis 
la libron en montrofenestro. Dcsegnisto 
de mia oficejo desegnis belan „dediĉon” 
sur la unua paĝo de la libro en la na- 
ciaj koloroj, ruĝa, blanka, blua, kun 
verdaj Esperanto-steloj . . . kaj mi povis 
vidi ke tio tre plaĉis al ŝi. 

Fotografistoj faris fotografaĵojn dum 
ke Beatrix kaj mi kune rigardis en la 
libro, kaj mi havis la okazon multe ra- 
konti pri Esperanto. Pri la petskribo 
al la „Unuiĝintaj Nacioj” subskribita 
de 15.000.000 personoj, pri la lecionoj de 
Mag. Pragano en la universitato, pri la 
simpla gramatiko kun reguloj sen es- 
ceptoj, pri la finaĵoj, o, a kaj e, pri la 
prefikso, „mal”, k.t.p. k.t p. 

Ciu aŭskultis kun granda atento. Tiam 
la urbestro diris: „Kio estas „Cerizoj” 
en Esperanto?” Ni do manĝu „ĉerizojn” 
en la ĝardeno. Kaj tion ni faris. Ni ĉiuj 
iris en la belegan ĝardenon kun multaj 
floroj kaj lagetoj. 

Manĝante ĉerizojn en la brila sunlu- 
mo, ni babilis kun Beatrix pri ŝia voja- 
ĝo al Romo kaj intertempe oni faris 
multajn fotografaĵojn kaj ankaŭ filmis. 
Ni aŭskultis belan flutkoncerton en la 
freŝa aero. Post tio ni trinkis kafon en 
la ĝardeno kaj tiam venis la tempo por 
la foriro de Beatrix kaj la invititoj al 
la sportejo. Mi metis mian subskribon 
en la gastoj-libro, kaj dankis kaj adi- 
aŭis la eminentulojn. 

F-ino v. d. Beek. 


Korespondado 

Sdno Henriette Roose-De Kersgie- 
ter BRUGGE, Ste. Klaradreef 59, (Bel- 
guĵo) deziras korespondi pri akuŝ- 
metodoj kaĵ infanprizorgado err la 
unua vivjaro, kun la jenaj landoj ? 
Ĝinujo, Japanujo, Rusujo, Hindujo. 
Volas ankaŭ interŝanĝi librojn, broŝu- 
rojn, artikolojn. 

F-ino Delmestre Andreina, instruis- 
tino Via Duca D’Aosta 25 GORIZIA 
Italujo. 

F-ino Marisa Arata, GENOVA Ita- 
lujo Via Francesco Dassori 37. 

S-ro Karel Vala OSTRAVA I Zah- 
radni 1 ĉeho-Slovakujo (15-jaraĝa stu- 
dento). 

S-ro Kiichiro Date, 106 Nishi 1 cho- 
me, Kitabatake Abeno-ku OSAKA Ja- 
panujo (30-jaraĝa asekura oficisto). 

lom pri la Agado de Nia Ligano 

Kev. Frato Arnl De Corte kiu skribis 


La Sta Patro, la llan-2-’55, proponis 
la fondiĝon de la „Papa asocio de la 
Religiaj vokacioj”, Tiu asocio jam 
tiel progresis ke ni ricevis cirkuleron 
de Kardinalo Valerio Valeri, prefekto 
de la Kongregacio de Religiuloj, en 
kiu li petas la kunlaboron de ĉiuj in- 
stitutoj kaj la alsendon de ĉiu propa- 
ganda materialo, Kompreneble mi tuj 
sendis la Esperantajn prospektojn 
pri nia Kongregacio akcentante ke 
per la Lingvo Internacia mi faras 
propagandon sur tereno internacia. 
Responde venis Ia ĝojiga letero: 

Dal Vaticano 3an de Marto 1956 

Tre Estimata Frato, 

Mi estas feliĉh sciigi al vi ke la 
Sta. Pattro sentis sin tre tuŝita de viaj 
afablaj vortoj, kaj pro via propagan- 
do internacia kiun vi sendis en via 
lasta letero. 

Kiel apreza signo de tio, la Sta. 
Patro ŝarĝas min transdoni al vi Li- 
an dankon, kaj elkore Li donas al vi 
al ĉiuj membroj de via instituto la 
favoron de la Apostola heno. 

Akoeptu, tre kara frato, la certi - 
gon pri mia religia sindono. 

A. DelV Aaua. Subst. 

Mi konscias pri la graveco de tiu 
aprobo, por la sukceso de Esperanto 
en religiaj medioj. Tial mi ree insti- 
gas la Esperantistojn peti informojn 
pri nia Kongregacio, por tiel pliigi la 
favoran impreson ĉe la estraro. 

Mi koncize citas la de mi faritan 
laboron dum la pasinta .jaro ĝis nun, 
favore al Esperanto. Mi verkis jenajn 
artikolojn: 

Deus Charitas Est 

Majo ’55 „Men moet er maar an 
denken (pri mia Eo. propagando) 
Entre Nous (lando: Kanado) Helpen- 
de Handen (revuo por la Fratoj en 
Belgujo) 

Okt. ’55 „L’Esperanto dans l’A- 
postolat” 

Jan. ’56 „Eo. op het Eucharistisch 
congres te Rio de Janeiro” 

Marto '56 *,Een Katholieke Eo. 
pionier” 

Aprilo ’56 „Het Intern. Kath. In- 
formatiebureau” 


Majo ’56 „Ik dank mijn bekering 
aan Eo.” 

Junio ’56 „Eo. kongres te Gent” 

Jong Karitas (propaganda-revuo) 

Okt.-Nov. ’55 mencio pri Eo. pro- 
paganda materialo 
Dec. ’55-Jan. ’56 „La rikolto estas 
granda. Dio estas fidela. Kie res- 
tas la necesa helpo? 

Feb.-Marto ’56 „Een brief van 
achter het ijzeren gordijn” 
Junio-Julio ’56 „De Kerk der stil- 
te” (artikolo kun foto). 

Tiuj preparaj artikoloj celis veki la 
intereson de la Fratoj, kion mi certe 
atingis, ĉar multaj petis informojn 
kaj esprimis sian deziron partopreni 
kurson. 

Mi ricevis la permeson mendi la Es- 
perantajn literojn por nia presejo, 
malgraŭ la sufiĉe altaj kostoj. Mi 
nun esperas baldaŭ komenci mian 
kurson en nia monaha revuo „Helpen- 
de Handen”. 

Niaj tutkoraj gratuloj! A1 la aliaj 
liganoj ni diras: jen ekzemplo! Kaj 
ni faras demandon: kion vi faras? 
Raportu foje al ni! 


Esperanto-renkontiĝo en Gent 

La lan de Julio, la Fratoj de la 
Karitato de ia instituto St. Julien en 
Gent ekspoziciis la laborojn de la ler- 
nantoj. Je tiu okazo, la Esperantistitoj 
de la Genta grupo kaj eĉ kelkaj el 
Loveno, Bruĝo kaj Lokeren kunvenis 
en la instituto. Mi metis Esperantajn 
afiŝojn kaj surbendigis Esperantan al- 
parolon al la samideanoj, kiu estis 
dum la tago disaŭdigata per la laŭt- 
paroliloj. La ĉeesto de la Esperan- 
tistoj kiuj en ĉiuj salonoj aŭdigis nian 
lingvon, faris bonan propagandon ĉe 
la Fratoj kaj eĉ ĉe la vizitantoj. Per 
ĉi-tiu vojo mi volas danki elkore la 
samideanojn kiuj per sia ĉeesto pru- 
vis sian simpation por niaj instituto 
kaj laboro; kaj ankaŭ pro la propa- 
gando kiun ili faris por nia Lingvo 
Internacia. 

Frato Arni. 


Grupa Vivado 

„Paco kaj Justeco” Brugge 

Tijdens de zomermaanden werd er 
druk aan Volley Ball gedaan op de 
Woensdag-avond en de Zaterdag-na- 
middag. Enkele leden gingen op reis 
en vertelden daarover nadien in de 
groep. Marie-Louse Roose trok naar 
Spanje; Mevr. Henriette Roose-De 
Kersgieter naar Evian en Geneve en 
trok hoog-Savoie door. Onze secreta- 
ris R. Iserentant deed natuurlijk een 
lange fietstocht, deze keer naar Duits- 
land. Enkele leden trokken gezamen- 
lijk naar de Rodenbachfeesten te Roe- 
selare. S-ano Goodes kwam in Au 
gustus met enkele Engelse Esperan- 
tisten weer naar Brugge. De eerste 
Donderdag van September bestuurs- 
vergadering om het winterwerk te 
bespreken en in te zetten. 


Bileto de la Sekretario 

Ni skribas fakte ĉi tiujn, liniojn dum 
ke la organizado de la libertempo an- 
koraŭ estas en plena efektiviĝo. Ta- 
men la planoj por la laborsezono de- 
vas esti fiksataj, por ke la nova agad- 
periodo bone sukcesu. 

La du plej gravaj punktoj ellabo- 
rendaj celas ambaŭ la altiron de no- 
vaj fortoj al Fl.L.E. Envere estas 
tute normalC; ke ĉiujare kelkaj mem- 
broj forlasas niajn vicojn. Kaj tio 
eĉ ne tiel gravas, se nur novaj adeptoj 
ekvilibrigas aŭ eĉ pligrandigas la 
asocion. Lastatempe, tio ne plu efek- 
tiviĝis. Pro la fakto, ke la Ligo kon- 
sistas el grupoj, estas tiuj eroj kiuj 
per kursoj, varbas la gemembrojn. 
Konsekvence, la estraro petas kaj in- 
sistas ĉe la grupaj estraroj, ke ili 
tuj planu kaj organizu kurson. La 
monato Oktobro plej taŭgas por la 
komenco. Do, sufiĉe da tempo restas. 
Por bone prepari tiun kurson, la klu- 
boj anoncu ĝin. 1) al a gazetara 
servo de la Ligo; 2) al la lokaj ĵur- 
naloj; 3) al la loka reprezentanto 
de V.T.B. (anonco en la V.T.B. kaj 
V.A.B.revuo) 4) al la liga sekretario. 

Por ekspozicio petu librojn al F.E.I. 
kaj diverslandajn Eo. ĵurnalojn al la 
sekretario. Post enskribo de la kur- 
sistoj, komuniku al la sekretario no- 
mojn kaj adresojn; li sendos al ĉiu 
paketon kun Eo. materialo. Se pro- 
paganda — aŭ enkonduka parolado 
estas dezirinda, nia vic-prezidanto 
Drs. F. Roose prizorgas tion. Se vi| 
aranĝas ekspozicion kaj paroladon, ĉi- 
am donu provlecionon laŭ la Cseh- 
metodo, sed ne anoncu la provlecio- 
non. Por prepari la terenon, ne for- 
gesu ke persona varbado estas la 
plej malmultekosta kaj samtempe la 
plej efika maniero. En la lokoj kie 
ne povas okazi kurso, aŭ se la kan- 
(daŭrigo p. 7) 

JARLIBRO de U.E.A. 1956 unua 
parto aporis iom pli malfrue ol en la 
antaŭa jaro, sed la kaŭzo estis la 
transloĝiĝo de la Centra Oficejo de 
Londono al Rotterdam. La enhavo 
estas kiel en antaŭaj jaroj, kvankam 
estas kelkaj ŝanĝoj. Prof. Lapenna 
verkis antaŭparolon. La tuto aspek- 
tas bona kaj certe la aktivaj membroj 
trovos en ĝi valorajn sciindaĵojn. 


LA SENPERA VERBIGO DE AD - 
JEKTIVOJ. Represo de artikolserio 
en „Dia Regno” 1955. De H. A. DE 
HOOG. 

32 p. 10,5 x 16. Libroservo de K.U. 
N.E., Den Haag. Prezo gld. 0.60. 

Sendube ne malmultaj esperantistoj 
malagrable surpriziĝis, eksciinte ke 
en la kunveno de la Akademio dum la 
Harlema Kongreso s-ro Isbrucker kon- 
damnis la „uzon de — AS kun adjek- 
tivaj radikoj” kiel lingvan herezon. 
Oni do estis perfortinta Esperanton 
dirante, diradante: „li pravas; tio su- 
fiĉas; ŝi malsanas”. ĉar en bona Es- 
peranto, tiel atertis s-ro Isbrueker, oni 
diras: „li estas prava; ŝi estas malsa- 
na...” 

Tamen. Ĉu ne „Tra la labirinto... ,, 
(p. 231) iam instruis al ni: verbo de- 
rivita de adjektivo signifas esti ...a 
(li fieras = li estas fiera)? Ankaŭ 
Kompleta Gramatiko de Fruictier (p. 
87) samsence parolas dirante ke ad- 
jektiva radiko povas naski verbon 
esprimantan estadon, per simpla al- 
preno de i(as, is, os,...J, ekz.: sani, u 
tili, furiozi”. Sed samtelmpe ĝi ankau 
konstatas, ke oni pli ofte uzas la ana- 
lizan formon: esti sana, utila, furioza. 

Siavice Plena Gramatiko (§ 16 kaj 
§ 27B) klarigas, ke la i-finaĵo post 
adjektivaj radikoj signifas esti -a (pu- 
ri = esti pura), cedante tamen ke ĉe 
verbo el koloradjektivo (nigri, blan- 
ki) ne temas pri simpla konstato (esti 
nigra, blanka), sed pri tio, ke io im- 
presas nigre, blanke. 

Foliumante Plenan Vortaron oni a- 
liflanke trovas nur kvardekon da sen- 
pere verbigitaj adjektivoj, el kiuj nur 
24 estas klarigitaj per la analizo esti 
-a. Ĉu do tiu ŝparemo sugestu limigi- 
tan uzadon de la senpera verbigo? 
Aŭ ĉu ĝi estas neatentinda pro tio, ke 
P.V. ne mencias ĉiujn akceptitajn de- 
rivaĵojn? 

Kaj oni petas konsilon de la „Kon- 
silanto” ..., kie (p. 46 de la 2-a eldo- 
no) ektintas aliaj sonoriletoj: senpera 
verbigo de adjektivo' estas permesebla 
nur se la verbo signifas agon efekti - 
van (kp.: mono estas utila, sed be- 
daŭrinde ofte malutilas) aŭ ŝajnan 
(ekz.: la arbaro kvietis). Komprene- 
ble la studanto stumblas pro la „ŝaj- 
na ago” de la arbaro kiu kvietis. La 


GRAFIO 

konfuzo ne forpeliĝas, kiam li malko- 
vras en „Esperanto 60-jara” de la 
sama aŭtoro, kontrolita de la Lite- 
ratura Komitato FLE, formojn kiel 
„necesas, pretas, malfacilas, akcepte- 
blas, konstateblis, menciindas,” k.a. 
Ĉu ili efektive esprimas agon, aŭ eĉ 
nur ŝajnan agon? Kiu povos nin 
tiri el la kaĉo, komprenigi kie finiĝas 
la statesprimo „estas menciinde”, kie 
komenciĝas la agesprimo „menciin- 
das”? 

Per sia drasta eldiro la Prezidanto 
de la Akademio nete tranĉis la afe- 
ron por si mem, deklarante sin kon- 
traŭ la senpera verbigo de adjektivoj: 
„Tio ne estas ĝusta.” 

Kompreneble, propra opinio ne es- 
tas leĝo por aliaj, eĉ ne la privata 
opinio de eminentulo kiel la Prezidan- 
to de la Akademio. 

Ekzistas ja en Esperanto pluraj lin- 
gvaj problemoj kiuj ankoraŭ ne tro- 
vis definitivan solvon. Literaturistoj, 
gramatikistoj serĉas la ĝustan vojon, 
sed ne rajtas altrudi sian vidmanieron 
kiel ekskluzive bonan al la aliaj es- 
perantistoj. Nur la iom post iom ĝe- 
neraliĝinta uzado, sankciita de la A- 
kademio, fariĝas deviga. 

Kaj jen aperas la argumentoj per 
kiuj Akademiano Downes iamaniere 
apogas la malaprobon de s-ro Isbruc- 
ker. Argumentoj kiujn s-ro De Hoog 
funde ekzamenas kaj provas refuti en 
sia studaĵo „La senpera verbigo de 
adjektivoj.” 

Downes bazas sian teorion sur T.in- 
gva Respondo en kiu Zamenhof kon- 
st.atas ke „la verbaj finaĵoj AS, IS 
ĝis nun ne havas la signifon estas, 
estis.” Tiuokaze, D. konkludas, ver- 
bo kiel „blanki” ne povas signifi „esti 
blanka”. Sed la .adjektiva radiko, 
same kiel okazas ĉe la rekta verbigo 
de substantivo (marteli — martele 
agi), ricevas adverban karakteron. La 
i-finaĵo havas do aktivecan signifon, 
kaj „blanki” povas signifi nur „im- 
presi blanke”. Tial „la floroj belas” 
estas sensencaĵo, ĉar la beleco neniel 
sugestas ian agon, ĝi estas kvalito 
tute stata. 

La argumentado unuavide ŝajnas 
tre serioza, sed DH lerte trovas la 
vundeblajn lokojn. 

La citita L.R., li prave rimarkigas, 
ne koncernas la senperan verbigon de 
adjektivoj, sed tutspeciale formojn 
kiel „amatas, amitas” per kiuj kelkaj 
deziris anstataŭigi la pli longajn „es- 
tas amata, estas amita”. Tiel Zamen- 
hof, provizore almenaŭ, malaprobis 
nur ŝanĝon en la verbosistemo. Tio 
evidentiĝas el alia L.R,. (bedaŭrinde 
ne enpresigita en la libroforme eldo- 
nitaj „Lingvaj Respondoj”) per kiu 
Z. mem proponis formojn kiel „pii, 
feliĉi” por „esti pia, feliĉa”. Cetere 
Z. mem senpere verbigis adjektivojn 


en sia Proverbaro: „averas, utilas, 
malsatas, egalas” k.a., kun la eviden- 
ta signifo : „esti -a”. Kaj fine: Z. 
mencias „sani, sanu, malsani” en la 
Ekzercaro de la Fundamento. Ĉu ili 
povus signifi ion alian ol „esti -a”? 

DH. tiel gajnas la unuan poenton: 
la signifo „esti -a” ne estas kontraŭ- 
fundamenta kaj la uzado ĉe Z. mem 
ĝin konfirmas. 

Sed tiu konstato ne kontentigas DH. 
kiu sekvas D. sur lia propra tereno, 
esplorante la leĝojn de la vortfarado. 

Ne ĉiu verbigo de substantivo estas 
analizebla per „esti -e”, malgraŭ la 
aserto de D. Verboj el la Proverbaro 
kiel „reĝi, sklavi” ne povas signifi ion 
alian ol „esti reĝo, sklavo; esti en 
stato de reĝo, sklavo”. La i-finaĵo 
do ne havas propran signifon, ĝia sola 
funkcio estas: verbigi; kaj la rezul- 
tanta verbo montras jen agon, jen 
staton. Alivorte: la signifo de la verbo 
dependas de la interrilato inter la ra- 
diko kaj la i-finaĵo. Interrilato jen 
adverba, jen adjektiva, laŭcirkonstan- 
ce. Interrilato ne videble esprimita, 
sed implicita, trovebla per analizo. 

Kio fariĝas ĉe substantiva radiko, 
ankaŭ povas farigi ĉe adjektiva. „Pra- 
vi” do samvaloras kiel „esti prava”, 
kaj „blui” kiel „esti blua” aŭ ,impre- 
si blue”, laŭ la kunteksto. 

Tiel pruvinte, ke la analizo „esti 
-a” ĉe verbigado de adjektivoj ne 
kontraŭas la regulojn de la vortde- 
rivado en Esperanto, DH. venke finas 
la teorian turniron tiel brilo kiel antaŭ 
nelonge li traktis „Du malsanoj(n) 
en Esperanto”. Ĉi tie li povus defini- 
tive mallevi la kurtenon. Sed ii an- 
taŭsentas duhemiran demandon de la 
leganto: se la analizo pcr „esti -a” es- 
tas tiel natura, kiel oni povus klarigi 
ke nur kelkaj malmultaj dekoj el la 
400 oficialaj adjektivoj estas verbi- 
gitaj en komuna uzado, ke aliflanke 
en kelkaj kompetenŭulaj medioj ili 
foje renkontas absolutan kontraŭsta- 
ron? 

Tiuj faktoj ne~eskapis lian atenton. 
DH. memorigas, ke kelkaj adjektivoj 
neniam estas uzataj predikative. „Tiu 
mano estas dekstra” estas ne-ebla 
frazo. Pro tio ankaŭ „dekstras” estas 
ne-eblaĵo. Kaj se el la multaj aliaĵ 
nur kelkaj alprenis la verban formon, 
tion kaŭzas la influo de la naciling- 
vaj kutimoj. „La senpera verbigo de 
la adjektivoj estas fremda al la ka- 
raktero de la hind-eŭropaj lingvoj.” 
Ĝenerale nur la verbigoj respondantaj 
al verbo en iu nacia lingvo (kuraĝi, 
kapabli, furiozi, egali, atenti, avidi, 
ekskluzivi, favori, k.s.) ĝuis tujan suk- 
ceson. La aliaj devos atendi sian vi- 
con ĝis la evoluo pro ĉiam pli efikanta 
analogio fortigos kreskantan Espe- 
ranto-lingvosenton. 

(daurigo p. 6) 

(daŭrigo de p, 5) 

Eble la leganto bedaŭros, ke la aŭ* 
toro ĉi-foje ne obeis sian jam kona- 
tan emon al pli ampleksa dokumen- 
tado, ke li ne opiniis oportuna ilustri 
la populariĝon de la kreskanta lingva 
kutimo per taŭgaj citaĵoj el la nuna 
literaturo. Espereble li rezervas tiun 
surprizon por baldaŭa estonteeo. 

Alia rimarkigo sin trudas. En sia 
esplorado la aŭtoro traktis nur ad- 
jektivajn radikojn (se ni esceptas „su- 
peri” el la prepozicio „super” — 
kiu probable vojerariĝis). La propo- 
nita temo ja ne postulis ion alian. Sed 
nur la simplajn verboformojn -i, -as, 
-is, -os, -us, -u la aŭtoro konsideras. La 
demandon, ĉu ankaŭ la participoj („a- 
tentanta”) kaj kun ili la kunmetitaj 
tempoj havas ian ŝancon penetri ak- 
cepteblan lingvouzon, li ne tuŝas. 

Ekzistas aiiaj adjektivoj, ne radikoj 
ĉi foje, kiuj ankaŭ senpere verbiĝas, 
kaj pri kiuj la leganto ŝatus infor- 
mon. Ni! ne unualoke celas la parti- 
cipajn formojn „aminta, amita” kies 
verbigo post la malaprobo de Z. pres- 
kaŭ tute malaperis el nia literaturo, 
kiel konstatiis DH. Kio tamen ne mal- 
helpas, ke foje aŭdiĝas voĉo p-ledan- 
ta por mallongigo de la kunmetitaj 
verbotempoj: „sciintus” anstataŭ „es- 
tus sciinta” (F. I. Wiener, en „Espe- 
ranto” 1956 p. 98). 

Ni pli ĝuste celas la vortojn deri- 
vitajn pere de la t.n. adjektivaj su- 
fiksoj EBLA, INDA, k,s„ kiel ekz. 
„rimarkeblas, rimarkindas”, kiuj pli 
kaj pli enŝoviĝas precipe en la skri- 
bitan lingvon. Mirigas nin, ke la aŭ- 
toro kontraŭ sia kutimo iom sence- 
remonie malembarasas sin, prezen- 
tante personan guston prefere ol ob- 
ĵektivan prijuĝon. „Mi ne povas admi- 
ri la miaopinie tro longajn konstate- 
blas, rimarkindas, k.s.” 

Nu, se pri gustoj oni disputi ne de- 
vas, pri la trolongeco oni tamen po- 
vus, kaj decidiga motivo por mala- 
probi ĝi ne estas. 

Sed ĉi ĉio provizore estas nur flan- 
kafero. La ĉefaĵo restas, ke la studa- 
ĵo konsistigas seriozan pravŭgon de 
senpera verbigo de adjektivoj pru- 
dente kaj ne trorapideme aplikata. 
Kiu interesiĝas pri! lingvaj deman- 
doj nepre konatiĝu kun la verketo; 
li neniel bedaŭros. 

F. Couwenberg. 

* * 

* 

Por Nederlandanoj aperis ĉe la el- 
donnisto J. Muusses, Purmerend, Ne- 
derlando, Oefenboekje bij het Espe- 
ranto Leerboek verkita de S.ioj C. 
B. Zondervan kaj D.ro W. J, A. Man- 
ders. Prezo gld. 1.—. 

Ĉi tiu libreto celas doni ekzerco- 
materialon por tiuj kiuj preparas sin 
por la elementa ekzameno kaj tial 
ia verkistoj aldonis ankaŭ kelkajn 
taskojn de antaŭaj ekzamenoj. Certe 


ĝi estos bone akceptata de la gestu- 
dantoj. 

ĉe ia sama cldonisto aperis ankaŭ 
Jja eldono de la Ubreto } ,Laborilo 7” 
apartenanta al la internacia lernoli- 
bro „Sub la verda Standardo ” la ko- 
nata rekta metodo por esperanto-in- 
struo al infanoj verkita de S.ro P. 
Korte, Lernejestro. 

Ke jam necesis 4a eldono parolos 
por si mem. Prezo de la libreto estas 
gld. 1.—. Havebla ĉe la Libro-Servoj. 

* * 

* 

EL r KTITAJ PRELEGOJ estas la ti- 
tolo de libro en kiu estas kolektitaj 
diversaj gravaj prelegoj faritaj en la 
Someraj Universatoj 1949—1954, Pre- 
zo gld. 3,90; $ 1,10. Eldonisto J. Muus- 
ses, Purmerend, Nederlando. 

Ni povas forte rekomendi ĉi tiun el- 
donon, kies enhavo estas tre varia kaj 
ampleksas 6 prelegojn rilatantajn al 
sociaj sciencoj kaj 6 kiuj koncernas 
la naturajn sciencojn. La prelegoj 
aperis unue en Scienca Revuo kaj 
estis tre bona ideo aperigi ilin nun 
ankaŭ en libroformo formanta tiel la 
duan volumon de Someraj Universita- 
taj prelegoj. La unua volumo enhavas 
tiujn kiuj okazis en la S.U. en Malmo 
en 1948, Por ke ankaŭ estonte la el- 
dono de tiaj prelegoj estu garantiata 
estas necese ke la esperantista publi- 
ko montras sian interesiĝon aĉetante 
la jam nun aperintajn. 

* * 

GEOGRAFIA REVUO . Organo de 
la Internacia Geografa Asocio . Re - 
daktoro: Lic. Tibor Sekelij, Beograd. 

Abonprezo por unu jaro (minimu- 
me k numeroj): unu usona dolaro. 

Unua numero: majo 1956; 32 p.; 
16 X 23. 

Konvinkite, ke „geografiaj temoj 
nepre interesas ne nur fakulojn, sed 
nian tutan esperantistan publikon, ĉi- 
am scivoleman kaj vojaĝeman”, la 
ĵusfondita Internacia Geografa Aso- 
cio konsideris sia devo eldoni „revuon 
kompareblan kun la similtemaj naci- 
lingvaj publikigaĵoj.” 

La unua numero aperis, ankoraŭ 
modesta laŭ amplekso, sed ne sen 
merito rilate la elekton de la artiko- 
loj, konvene ilustritaj, kaj ne abstrak- 
te soiencaj, kiel oni povas prijuĝi laŭ 
la titoloj: 

Esplorvojaĝo tra Amazonio (T. Se- 
kelij) ; 

La internacia geofizika jaro (Prof. 
F. Dominko); 

Lukto de la antarktaj ekspedicioj 
kontraŭ la vetero, glacimontoj kaj 
glacidezertoj (M. J. Gonzalez); 

Mia ascendo al Elbruso en Kaŭkazo 
(Prof. d-ro O. Reya); 

La Valo de Reĝoj (Zdravko Peĉar); 

Tra la mondo: aro de mallongaj 
geografiaj novajoj. 

Espereble troviĝos sufiĉe da inte- 


resiĝantoj por efike apogi laŭdindan 
iniciaton kiu povus doni al Esperanto 
novan puŝon antaŭen sur tereno kiu 
laŭ lingva vidpunkto rezervas anko- 
raŭ multan laboron farendan. 

F. C. 

* * 

* 

ESPERANTO Tor zur Welt estas la 
titolo de Katologo, eldonita dc la 
Limburger Vereinsdruckerei, Limburg 
Lahn, Diezerstr. 17 19, Germanujo. 

La Katalogo estas verkita en la 
germana lingvo kaj enhavas la tito- 
lojn de rnultaj esperantaj verkoj. 

Preso kaj papero estas tre belaj kaj 
laŭ nia scio estas la unua fojo en la 
historio de nia lingvo ke granda el- 
donejo eldonis en nacia lingvo tian 
ampleksan katalogon pri esperantaj. 
verkoj. Speciale la germana popolo 
havas nun la eblon konstati ke Es- 
peranto havas literaturaĵojn laŭ ĉies 
gusto. Ni deziras al la eldonisto mul- 
tan sukceson. 

* 

ClRKAil LA NASKIĜO DE MIA 
MISIO. Martinus. El la dana tradu- 
kis C. Graversen. La Spirit-scienca 
Instituto de Martinus, Kopenhago, 
1956. 60 p.; 12 x 19; bind. 

Martinus ne ŝatas paroli pri si mem 
nek tiri ian vantan gloron el la Dia 
revelacio kiun li spertis. Eĉ liaj spi- 
ritaj vizioj, li diras, estus sensigni- 
faj, se ili ne estus ebligintaj lain mon- 
tri, ke la plej altaj veraĵoj de la vivo 
identas kun scienco, kun arto kaj 
amo. „Vivante laŭ miaj vortoj, ĉiu 
ekamos la Patron..., ĉiujn kaj ĉion..., 
kio estas ... la plej alta formo de la 
vivo, la plej intensa sento de ĝoĵo, la 
sperto de vera feliĉego.” Nur tial li 
sentis sin devigata paroli pri sia mi- 
sio. Martinus tamen ne estas la tio- 
ma mondsavanto, kiu minacas ĉiujn 
skeptikulojn per la fulmoj de la Dia 
kolero. Li ne celas forlogi iun,kiu en 
sia religia kredo jam trovis feliĉon. 
Li tute ne predikas novan „kredon”. 
Se infano de la moderna epoko tra- 
penetrata de scienca sinteno, bezonas 
pli ol nur kredon, bezonas scion pri la 
mondmistero, ĝi trovos la avidatan 
instruon en la spirita scienco de Mar- 
tinus, kaj feliĉiĝos, se ĝi identigas kun 
ĝi sian propran vidadon. 

Jen mallonge la mesaĝo de Marti- 
nus en ĉi tiu libreto, direktata al la 
„abso!ute senpartiaj verserĉantoj, al 
kiuj la pura scienco estas sankta... 
kaĵ la sola reala bazo por iliaj rezo- 
no, juĝo kaj tuta agmaniero. Por de- 
tala pritraktado de sia spirita scien- 
co, ii resendas al sia ĉefverko „Livets 
Bog”: La Libro de Vivo. 

Verketo tole bindita, zorge presita; 
la lingvo, kontrolita de la SAT-Litera- 
tura Komitato, estas neriproĉinda, se 
oni konsentas pri ĝia multe kritikata 
prefero por la TIOM-KIOM-esprimoj. 

F. C. 




FLANDRA ESPERANTISTO 


7 


(daŭrigo de p. 6) 

NOKKEL TIL ESPERANTO . (Ŝlosi- 
lo de Esperanto por Norvegujoj). 

Eldonita de Norvega Esperantista 
Ligo en kunlaboro kun U.E.A. 3-a el- 
dono (26-a ĝis 45a milo). Oslo, 1956. 

32 p. 7,5 x 11. Prezo: kr. 0,75 plus 
afranko. 

Estas tute superflue kanti la laŭdon 
de la liliputaj lernolibroj kiuj nomi- 
ĝas „ŝlosiloj”. Menciindas ke la el- 
doninto penis prezenti vortoliston kiel 
eble plej kompletan (2275 vortoj, 
preskaŭ ĉiuj radikoj) kaj ĝisdatan, 
provizante nin per la plej novaj aki- 
raĵoj el la Suplemento: flak, jubil, 
ĵaz, ĵerz, kroĉet, mitral, plast, plonĝ, 
salikok, ŝalt, taksij, trak, uzin, zip, 
k.a. La ŝlosilo kelkfoje eĉ preterrapi- 
das Plenan Vortaron, enlistigante tu- 
te novajn vortojn: aprez, aŭk, bus, 
empetr, hipoglos, ĥamemor, horal, in- 
step, karvi, kvik, lagop, saŭr, splint, 
kooperaci. 

Kelkaj neoficialaj vortoj diferen- 
cas de tiuj el P.V. Oni miras kial. 
Ni citas: ĉik (ŝika); Hejrant (keiranto 
Hi:m (ĉimo); pomel (pampelmuso); 
taraksak (leontodo?); ŭat (vato), Ĉu 
.ŝlosilo estas la taŭga loko por montri 
sian malkonsenton pri vortformoj an- 
koraŭ ne sankciitaj de la Akademio 
tamen rekomenditaj le nia plej aŭto- 
ritata kaj plej universale uzata vor- 
taro ? 

Aliflanke forfalis el la listo la ku- 
time menciitaj korelativoj, afiksoj 
kaj aliaj vorteroj troviĝantaj en la 
konciza gramatiko. Tio ne ĝenas se la 
uzanto, antaŭ ol deĉifri tekston, jam 
atentege trastudis la 10-paĝan gra- 
matikon kaj scias ĝin kvazaŭ parke- 
re. La ŝlosilo tamen origine havis 


(daŭrigo de p. 4) 

didato preferas skriban kurson, donu 
la adreson de ĉiuj interesatoj al S-ano 
A. Vandevelde (vidu la adreson sub 
Fl.L.E.). Cetere, pere de multaj arti- 
koloj kaj anoncoj la ligo diskonigos 
sian skriban kurson. Por ebligi tion, 
la ĝenerala jarkunveno dum lasta 
Pentekosto, donacis pli ol 1.000 F. al 
la estraro. (Restas ankoraŭ ebleco 
aldoni ion, pagante je la pĉk. de la 
ligo iun sumon kun indiko „por la 
propagando de la skriba kurso”). 

Tiel la klopodoj de la sekcioj, de 
ĉiu ligano kaj de la estraro koncen- 
triĝas je la sama celo: pligrandigi ni- 
an rondon. 

Familiaj membroj. La premiitoj de 
la lotumado 1956 estas: 1) S-ino Van- 
develde (Gent); 2) S-ino Debrouwere 
(Kortrijk); 3) F-ino Hofkens fAnt- 
werpen). La feliĉulinoj ricevos (aŭ 
jam ricevis) komunikon de la sekre- 
tario pri la premio-elekto. Ankaŭ por 
la varbado 1957 la estraro disponigas 
tri premiojn, denove librojnnkies tito- 
lojn ni pli poste sciigos. 


ankaŭ praktikan celon. „Skribu, oni 
iam konsilis, skribu esperantlingve al 
ne-esperantisto, aldonu la ŝlosilon 
ŝlosilon por lia nacia lingvo, kaj li 
sen granda peno komprenos.” Ni pra- 
ve povas timi, ke pro la ellaso de tiuj 
ĉarniroĵ de la lingvo, facila kompre- 
no fariĝos mito. 

Por pli facila uzebleco rekomendin- 
das konsiderinde mallongigi, eĉ tute 
ellasi, la liston de „la plej gravaj ko- 
mercaj terminoj” kaj tutsimple envi- 
cigi ilin en la ĝeneralan liston. Tio 
ŝparigos tempon. La plimulto de tiuj 
t.n. teknikaj vortoj ja eniris la ko- 
munan lingvon: afrank, akapar, akt, 
aktiv, anonc, banderol, kaj tiom da 
aliaj ne speciale pensigas pri komer- 
co. 

La ortografio estas bone prizorgita, 
kio nepre necesas ĉi-kaze, ĉar ĉiu era- 
reto fariĝas kaprompilo al antaŭ-ko- 
mencanto. Ni notis nur: p. 4: ama‘at> 
’a;, p* 5: bofato. ĉu „akuŝ” estas guste 
tradukita? 

Ankaŭ la informoj pri Esperanto 
ĝisdatiĝis. Ekz.: La Esperanto-litera- 
turo ampleksas nuntempe (1956) 
15.000 verkojn; internacia peticio al 
la Unuiĝintaj Nacioj; la Konferenco 
de UNESKO en Montevideo esprimas 
sian simpation al la Movado kaj kon- 
sentas al UEA la konsultajn aranĝojn. 
Mallonge: bonega propagandilo por 
norvegaj medioj. 

F. Couwenberg. 

Ezopa Saĝo, sesdeksep fabloj, verse 
reverkitaj de K. Kalocsay. Eldono de 
Eldonejo Koko, Komuna Konversacia 
Klubo, Kopenhago, 1956. Vinjetoj de 
Borge Hamberg. Formato: 13 x 20,5 
cm; 127 paĝoj. Prezo: 5 guldenoj. 

Mi eksidis en la vagonaro por mia 
ĉiumatena veturo al mi laboro, malfer- 
mis ĉi tiun ĵus aperintan verkon de nia 
admirata unua inter la esperantistaj 
poetoj, kaj eklegis. Ne longe poste ve- 
nis la konduktoro : esperantisto. Mi mon- 
tris al li la karan novan akiraĵon, kaj 
li, trafoliumante ĝin, diris: ,,Ho, poezio! 
Tio ne estas io por mi!” Mi diris: „Nu, 
kaĵ" kial do ne T* ,,Tro malfacila estas 
por mi, simplulo, la poezio; por mi pli 
taŭgas prozo.” 

Jen ofte renkontata kaj tamen mal- 
prava opinio. Por pruvi al mia konduk- 
toro lian malpravon, mi voĉlegis al li 
parton el la enkonduka biografio pri 
Ezopo, verkita en senrimaj, liberritmaj 
versoj, fakte en prozo verse aranĝita! 
Devis konsenti mia poezitimanto ke ja 
ne tiel malfacila estas tiu poezio. 

Cetere, ĉu ne estas strange ke ni, kiel 
junaĵ infanoj ankoraŭ ne legipovaj, ne 
timis la versaĵojn, ke granda parto el 
la infana literaturo kiun voĉlegis al ni 
niaj gepatroj, estis versa kun rimo kaj 
ritmo, ke ni ŝatis tion kaj pro ĉi tiuj 
ecoj pli facile memoris la tekstojn? Cu 
do en nia posta vivo ni tiom proziĝis, 
ke el tio rezultis tia malprava timo an- 
taŭ poezio? Car ja malprave estas opi- 
nii ke la poezio estas malfacile, la pro- 


zo, kontraŭe, facile komprenebla. Inter 
ambaŭ troviĝas facilaj, malpli facilaj, 
pli-maipli malfacilaj, kaj malfacilegaj 
specimenoj. La poemoj de Mallerme 
trovintaj lokon en la Nica Liteaatura 
Revuo 1 110 (n-ro 3) apartenas al 
la malfaeilega speco. Tamen la Ezo- 
pa saĝo apartenas al la facile kom- 
prenebla kategorio, kiu tute ne estas 
tiel escepta kiel tiuj kun kontraŭ- 
poeziaj antaŭjuĝoj emas kredi. Ci tiu 
Ezopa saĝo estas vera frandaĵo por 
simplaj homoj, same kiel por eru- 
diciuloj, por maturuloj, same kiel por 
infanoj: vere salutinda fakto pro la an- 
koraŭa granda manko de porinfana es- 
peranta literaturo. La nomo kaj renomo 
de la aŭtoro ja garantias ke ĉi tiu ver- 
ko estas brila trezoro nova inter la ja- 
maj multaj gemoj de nia literaturo. 
Krom 77 elektitajn fablojn, kies longo 
varias de kvar versoj ĝis kvin paĝoj, 
kaj inter kiuj ni ĝoje retrovas bonajn 
konatojn el nia junaĝo pri kiuj plej ofte- 
ni eble eĉ ne konjektis ke jam Ezopo 
rakontis ilin antaŭ pli ol du kaj duona 
jarmiloj, la libro enhavas poemon pri 
la statuo de Ezopo, dekkvinpaĝan, tre 
interesan, anekdotecan biografion pri la 
legenda saĝulo-fablisto, kiu, se li ne 
efektive vivis, do tamen vivas per la 
fabloj al li atribuitaj: ,,Se Hellas lin ne 
naskis, ĝi lin kreis”. Finas la verkon 
dekpaĝa Komentario konsistanta el ,,Ri- 
markoj” pri la arto de fablado kaj ĝia 
historio, kaj pri la priezopaj legendoj: 
en ĝi troviĝas unu plia fablo kaj tra- 
duko de parto de fablo de La Fontaine, 
en kiu tiu apologias la arton de la fa- 
blado; ,,Notoj” kun sciindaĵoj pri kelkaj 
fabloj, kun klarigoj kaj fontindikoj; unu- 
paĝa „Glosaro” kun vortoj netroviĝan- 
taj en la dua eldono de Plena Vortaro. 

Oni devas konstati ke ĉi tiu poezio 
estas bona poezio laŭla difino de Ray- 
mond Schwartz (Nica Literatura Revuo 
1 198 (n-ro 5): ,,Bona poezio estas tiu. 
kiu malgraŭ ricmoj kaj rimoj konservas 
la ĉarmon de bona prozo.” 

Nu, kio ankoraŭ? La libro havas ĉar- 
man eksteraĵon: tola bindaĵo kun spri- 
ta vinjeto, da kiaj sekvos sur postaj 
paĝoj ankoraŭ multaj aliaj. Bela preso 
sur bona papero. Preseraroj tre mal- 
multaj. Nc alta prezo.-Aĉetinda. Legin- 
da. Releginda! 

Ĉu do nenio kritikinda ? Apenaŭ. Ta- 
men, por pli reliefigi la bonkvalitecon 
de ĉi tiu nova verko, mi ne ŝparu pri 
la krltiko: En la fabloj 14a (La juĝo 
de la simio) kaj 63a (La lango kaj la 
mano) Kalocsay uzas entute trifoje la 
verbon ,,negi”; ĉu ne sufiĉus la komu- 
nuza ,,nei” ? En la fablo 46a (La tro- 
vita hakilo) la lasta verso tekstas: 
Respondis la alia: „Ej! diru, vi pereis.” 
Fakte, tamen, li respondis: ,,Ej!' diru, 
mi pereis.” aŭ ,,Ej! diru ke vi pereis.” 

En la fablo 53a (La mensogema paŝ- 
tisto) ŝajne okazis grava preseraro en 
la tria verso, kiu nun, supozende nekon- 
forme al la manuskripto, identas kun 
la oka: ,,La lup\ la lup’!” - li kriis mal- 
espere.”, anstataŭ teksti: „La lup’ la 
lup’! ...(?)... ure”. 

(daŭrigo p. 8) 

KOMUNIKOJ DE LA LIBBO-SERVOJ 




gld . 

fr. 

La Princo kaj Betty (Wodehouse) 


1.20 

15.— 

La Tempo-maŝino (Wells) 


1.20 

15.— 

Brulanta Sekreto (Zweig) 


2.40 

30.— 

La Virincto en Bluo (Stuttard) 


2 . 4 O 

30.— 

La Okuloj de la eterna Frato (Zweig) 


1.35 

20.— 

Infanoj de Betlehem <Lagerldf) 


0.60 

9.— 

Ferio kun la morto (Lindquist) 


2.25 

30 — 

Esperanto por infanoj (Solomon\ 


1 10 

17.— 

D-ro Dorner ( Egerup) 


4~ 

60. - 

Deklaricio ( Ariŝima ) 


1.50 

24 .— 

El la Camera Obscura ( Hildebrand ) 


0.75 

12.— 

Batalo de VVivo ( Dickens) 

bind. 3.50 

52.— 

La Alia Pasinteco ( Bulthuis ) 


5. — 

80.— 

Akbar (Limburg Brouvoer) 

)) 

3.50 

56. — 

Judoj sen Mono (Gold) 

)) 

5.— 

75. — 

Tartarin de Taraskono (Daudet) 


6.60 

99.— 

Peer Gynt (Ibsen) 

>> 

8.— 

100.— . 

La Internacia Lingvo ( Lapenna ) 

>> 

0 . i 5 

73.- 

insignoj: 




Verda stelo kun blanka foto 8 mm. 


0.65 

10.— 

>> >> >> )) )} mm. 


0.75 

13.- 

Verda stelo kun blanka randto 15 mm. 


0.75 

13.— 

Flaginsigno (Esp.-Ned. fiagoj) 


1.10 

_ 

„ (Esp.-Flandra leono) 



15.- - 

La 8 mm insigno estas nur kun pinglo, 

la aliaj kun 

pinglo, broĉo aŭ 

buto- 

no dvereblaj. La flaginsigno kun broĉo 

aŭ butono. 


Mendu 

ĉe: 



' Libro-Servo LEEN, Pythagorasstraat 122, 

Amsterdam 


Flandra Esperanto Institu, Blankenbergse Steenweg 72, Brugge 


Belga Esperanto-Instituto, Oostenstr, 26, 

Anlwerpen 

En la fablo 65a la unua strofo tekstas: 

,,La patro kun la juna filo 
Azenon portis al foiro. 

La patro en la selo sidis, 

La filo la azenon gvidis.” 

Evidente ia vorto „portas*’ en la dua 
verso estas netaŭge uzita. La efektiva 
portado nur poste okazos. Mi pensis pri 
eblo eviti la vorton „portas”. Jen kelkaj 
provoj: ,,Kondukis patro kaj .la filo / 
azenon for al la foiro.” ,,Jen patro kaj 
la fir vojire i kun la azeno alfoire.” 
„Kun la azeno iris viro / kaj 1’ juna 
fir al la foiro.” ,,Azenon patro kaj la 
filo / kondukis foje al foiro.” Mi ne du- 
bas, ke Kalocsay mem trovus pli bonan 
solvon! 

Laste, en fablo 76a (La aglo kaj la 
vulpo) troviĝas la esprimo ,,la flugan- 
tan birdon vengi” kie miaopinie korekte 
tekstus: ,,je r fiuganta birdo venĝi” aŭ 
„min je 1’ fluga birdo venĝi”. 

W. P. Roelofs. 


U.N.E.S.C.O. - Novajoj 

Studoj pri la publiJca opinio rilate 
eksterlandanoj . 

Kio decidigas la starpunkton de or- 
dinaraj homoj rilate eksterlandanojn 
kaj eksterlandajn kulturojn: ĉu la li- 
broj, kiujn ili legis, aŭ la eksterlanda- 
noj, kiujn ili renkontis, aŭ tio kion ili 
lernis en lernejoj, au la personaj spcr- 
toj? 

Por eltrovi tion, oni entreprenos 
testojn en kelkaj landoj de Okcidenta 
Eŭropo. La samaj demandoj estos fa- 
ritaj al personoj apartenantaj al di- 
versaj socitavoloj en ĉiu el la landoj 
kaj la respondoj estos komparitaj kaj 
analizitaj. 

Tiu ĉi esplorplano, kiu estas parto 
de la programo de UNESKO koncerne 
Ia studon pri la kondiĉoj favorantaj 
internacian kompreniĝon kaj pacan 
kooperadon, estis diskutita de 20 soci- 
ologoj el 9 landoj dum kunveno orga- 
nizita de UNESKO kaj okazinte inter 
la 26-a kaj 28-a de aprilo 1956. 

La enketo komenciĝos en aŭtuno. 

Azio en la lernolibroj de okcidentaj 
landoj. 

Edukistoj el 16 landoj, kiuj kunve- 
nis en la UNESKO-Domo en Parizo de 
la 2*a ĝis la 12-a de majo, kritikis la 
„ĝeneralan mankon de objektiveco” 
en la traktado de la azia civilizacio 
en la lernolibroj de okcidentaj landoj 
kaj en la instruado ĝenerale. La kun- 
veno esploris la eblecojn kiel pliboni- 
gi la nunan staton. La edukistoj kon- 
kludis, ke la „instruistoj devas enigi 
en la mensojn de la infanoj la unue- 
con kaj kontinuecon de la monda ci- 
vilizacio.” Ui precipe akcentis la be- 
zonon emfazi la kontribuon de la azi- 
aj popoloj al la mondcivilizacio; pli vi- 


vecan kaj realan prezenton de la azia 
vivkonceptado precipe rilate familion, 
nutraĵon, edukadon, arhitekturon, li- 
teraturon k.s. 

La nukleaj testoj ne havis inĵluon 
je la vetero . 

Antaŭ nelonge la Plenumkomitato 
de la Monda Organizaĵo de Meteoro* 
logio informis, keĵ ne ekzistas kaŭzoj 
por konkludi ke la nukleaj eksplodoj 
havis ian ajn rimarkindan efikon je 
la vetero. La Komitato decidis plue 
observi la aferon surbaze de eventu- 
alaj novaj informoj, kiuj povus alveni, 
sed ĝi decidis haltigi la ĝisnunan es- 
ploradon rilate tiun demandon. 

La Komitato ankaŭ anoneis la sta- 
rigon de grupo de sciencistoj, kiuj stu- 
dos la meteorologiajn aspektojn de la 
uzo de atoma energio por pacaj celoj, 
kun speciala atento al la moviĝo de 
radioaktivaj produktoj en la atmos- 
fero. 

Sovet-Unio kaj Nederlando interŝan - 
ĝas majstroverkojn. 

La direktoro de la Nacia Muzeo de 
Nederlando ĵus anoncis, ke Sovet-Unio 
sendos pentraĵojn al la ekspozicioj, 
kiuj en julio okazos en Amsterdam 
kaj Rotterdam por festi la 350-an da- 
trevenon de la naskiĝo de Rembrandt. 


Esperanto en la publikaioj de UNES - 
KO. 

En diversaj publikaĵoj de UNESKO 
pii kaj pli estas menciataj diversaj 
kulturaj aktivecoj ligitaj al la Inter- 
nacia Lingvo. La bonega revuo Cou- 
rier, majo 1956, presigis informon pri 
la publikigo de tiu ĉi Espei^anta bulte- 
no sub la titolo „Novaĵoj from UNES- 
COA La bulteno „UNESCO-Featur- 
es”, kiu estas sendata al miloj da ga- 
zetoj tra la mondo, alporiis en sia nu- 
mero 184 informon pri medicina revuo 
publikigata en Esperanto. La monata 
bulteno de scienca dokumentado kaj 
terminologio (Monthty Builetin on 
Ssientific Documentation and Termi- 
nology) de majo 1956 alportas sur ia 
lasta paĝo tekston en Esperanto sub 
la titolo „Elementoj preter la Uranio”. 
La n-ro 176 de UNESCO-Features in- 
formas sub la titolo „Svedaj esperan- 
tistoj esprimas solidarecon kun la U- 
NESCO-kampanjo kontraŭ antaŭju- 
ĝoj” pri la Rezolucio unuanime akcep- 
tlta de la Esperanto-Soeieto en Karls- 
koga. En ĝi estas akcentita la komu- 
na celo de UNESKO kaj de la Espe- 
ranto-organizaĵoj unuigi la homojn de 
ĉiuj rasoj. 

„Laŭ UNESCO-Features kaj 

U EA -I n fo rmservo 





